open-index/open-wikipedia-markdown huggingface dataset:
Կիրան Դեսայ

**Կիրան Դեսայ** (, ),  ԱՄՆ-ում բնակվող հնդիկ գրող։ 2006 թվականին նրա «Ավերված ժառանգություն» վեպը ստացել է Բուքերյան մրցանակ։ Կիրան Դեսայն այդ մրցանակին արժանացած ամենաերիտասարդ գրողն է։

Հայտնի գրող Անիտա Դեսայի դուստրն է։

## Մանկություն և կրթություն
Կիրան Դեսայը ծնվել և մինչև 14 տարեկան ապրել է Նյու Դելիում։ Մեկ տարով մոր հետ տեղափոխվել է Միացյալ Թագավորություն, այմուհետև ԱՄՆ։ Այնտեղ գրական կրթություն ստացել է Բեննինգտոնի, Հոլինսի քոլեջներում, ինչպես նաև  Կոլումբիայի համալսարանում։

## Ստեղծման պատմություն
Կիրանի գործն առաջին անգամ նկատվել է 1997 թվականին, երբ The New Yorker ամսագիրը հրապարակել է Սալման Ռուշդիի խմբագրած  20-րդ դարի երկրորդ կեսին հնդկական գրականության անթոլոգիան ():

1998 թվականին հրապարակվել է նրա առաջին վեպը՝ (անգլ.՝ «*Hullabaloo in the Guava Orchard*»): Կիրան Դեսայի երկրորդ վեպը՝ «Ավերված ժառանգությունը», լույս է տեսել 2006 թվականին։

## Ծանոթագրություններ

## Արտաքին հղումներ
* Legacies, Loss and Literature, Nirali Magazine, December 2006
* SAWNET biography
* Rediff interview
* Lunch with Kiran Desai
* Bold Type: Interview with Kiran Desai
* Kiran Desai interview with THECOMMENTARY.CA October 2007

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի կին գրողներ
Կատեգորիա:Ամերիկացի գրողներ
Կատեգորիա:Ամերիկացի կին վիպասաններ
Կատեգորիա:Բուքերյան մրցանակի դափնեկիրներ
Կատեգորիա:Կոլումբիայի համալսարանի շրջանավարտներ
Կատեգորիա:Հնդիկ գրողներ
Կատեգորիա:21-րդ դարի ամերիկացի կին գրողներ
Կատեգորիա:Հնդիկ կին գրողներ
Սպորտային վերարկու

200px|right|alt=

**Սպորտային վերարկու**, ինչպես նաև **սպորտային բաճկոն**, տղամարդու ամենօրյա պիջակ, որը մոդելավորել են, որպեսզի տղամարդիկ հագնեն՝ առանց համապատասխան տաբատի, հիմնականում սպորտային նպատակների համար։ Ոճը, կտորը, գույները և նախշերը ավելի տարբեր են, քան շատ այլ կոստյումներում․ սովորաբար օգտագործվում են ավելի ամուր և խիտ կտորներ, ինչպես օրինակ մանդուրը, թավիշը, ջինսը, կաշին և տվիդը։

Սկզբնական շրջանում սպորտային բաճկոնները հագել են բացօթյա որոշակի սպորտաձևերի մասնակցելու համար։ Ժամանակի ընթացքում դրանք սկսեցին ընդունվել նաև ավելի պաշտոնական առիթների համար, հաճախ նաև օգտագործվելով որպես դպրոցական համազգեստ։

## Տեսակներ
*Շութինգ* բաճկոնը սպորտային պիջակների այն տեսակն է, որը, ինչպես անունն է հուշում, նախատեսված է հրաձգության կամ որսի սպորտաձևերի մասնակցության համար։ Սովորաբար այն ունենում է կաշվե կտոր ուսի հատվածում, որպեսզի կանխի կրակոցի ալիքը, այն հաճախ ունենում է նաև կաշվե մասեր արմունկների վրա։

*Հաքինգ* բաճկոնը բրդյա սպորտային պիջակ է, որը նախատեսված է ձիավարության համար, հաճախ պատրաստվում է տվիդից՝ ավանդական երեք կոճակով և կափույրով։

*Բլեյզերը* նման է սպորտային պիջակին, որը սովորաբար կարում են մուգ և զոլավոր կտորից։ Բլեյզերները պատրաստվում են մետաղական  կոճակներից՝ արտացոլելով իրենց ծագումը՝ բրիտանական նավատորմը և նավարկային սպորտաձևը, չնայած դա որոշիչ հատկանիշ չէ։

Պիջակի մասին խոսվում է նաև 1957 թվականի Մարտին Ռոբինսի ռոքնռոլի հիթային «Սպիտակ սպորտային բաճկոն և Վարդագույն մեխակ»  սինգլի վերնագրում․ վերնագիրը հետագայում օգտագործվել է նաև 1973 թվականի Ջիմմի Բուֆֆետի «Սպիտակ Բաճկոն և Վարդագույն Խեցգետին» ալբոմում։

## Կտոր
Սպորտային վերարկուն կամ սպորտային բաճկոնը պատրաստվում է տարբեր տեսակի կտորներից, ինչպես օրինակ բուրդ, տվիդ, մանդուր և բամբակ։ Սպորտային բաճկոնի ամենադասական տեսակը պատրաստվում է բրդից և հատուկ տվիդից։ Իռլանդիայում  հայտնի Դոնեգալյան տվիդը պատրաստվում է իռլանդական Դոնեգալ շրջանում և օգտագործվում է սպորտային վերարկուներ և բաճկոններ պատրաստելու համար։ Կան մի քանի հայտնի արտադրողներ, ինչպիսիք են հինգերրորդ սերնդի ջուլհակ Մուլհերնը, Արդարա քաղաքի Տրիոնա Դիզայնից։

## Ծանոթագրություններ

## Արտաքին հղումներ

*Ինչպես գնել Բլեյզեր,   July 2009

Կատեգորիա:Հագուստ
Կատեգորիա:Հագուստ ըստ տեսակի
Կատեգորիա:Հագուստի ոճեր
Մորթե գլխարկ

[thumb|[Անդրեյ Ռյաբուշկին։ Գլխարկ «Աղեղնավորը» նկարում]]
** Մորթե գլխարկ** (,   - *գլխաշոր*), ավանդական գլխաշոր ռուս և այլ ազգերի տարազներում։

Գրավոր աղբյուրներում այն նշվում է 1327-1328 թվականների Իվան Կալիտայի հոգևոր կանոնադրությունում։ Զբրուչյան կուռքի վերին հատվածը, որը թվագրվում է մոտ 10-րդ դարից, կլոր գլխարկի նման է` մորթյա պատվածքով։
Գլխարկը բաղկացած էր կլոր կոնաձև պսակից մոտ 7 մատնաչափ բարձրությամբ և կլոր մորթյա ժապավենով մոտ 2 մատնաչափ բարձրությամբ։ Պսակի գագաթը երբեմն պտտվում էր իր կողմում։ Կափարիչի առջևի հարևանությամբ (և երբեմն հետևի մասում) անում էին կտրվածք, որը կոչվում էր «քղանցք»։
Գլխարկը տարածված էր հասարակության տարբեր խավերի շրջանում և արդյունքում բոլոր գլխաշորերը սկսեցին կոչվել գլխարկ։

## Հայտնի գլխարկներ
* Գլխարկ ականջակալներով
* Ֆուռաժկա գլխարկ
* Գորլատ գլխարկ
* Էրիխոնկա
* Ռուսական թագավորության գլխարկներ — պսակներ
* Մոնոմախի գլխարկ
* Կազանի գլխարկ
* Ալտաբասի գլխարկ

## Գրականություն
* *Забелин И*. Домашний быт русских царей в XVI и XVII столетиях. — М.: Транзиткнига, 2005. — С. 860. — ISBN 5-9578-2773-8.
* *Рабинович М. Г.* Древняя одежда народов Восточной Европы. — М.: Наука, 1986.

Կատեգորիա:Գլխարկներ
Կատեգորիա:Հագուստ
Ցուցական դերանուն

**Ցուցական  դերանուն**, մատնացույց է անում առարկա, հատկություն, քանակ, տեղ և ձև՝ առանց դրանք անվանելու։ Ցուցական են այն դերանունները, որոնք ցույց են տալիս չտարբերակված առարկա, առարկայի և գործողության ընդհանուր չտարբերակված հատկանիշ և կարող են դրանք մատնացույց անել տարածական կամ ժամանակային հարաբերությամբ։

* Օրինակ՝

Այստեղ բազեն տարիներով անում է նույն պտույտը։ Այստեղ և նույն բառերը ցուցական դերանուններ են։ Այստեղ բառը գործողության տեղ է ցույց տալիս, նույն բառը՝ առարկայի հատկանիշ։ Ցուցական դերանուններն են` *սա*, *դա*, *նա*, *այս*, *այդ*, *այն*, *սույն*, *նույն*, *միևնույն*, *մյուս*, *այսպես*, *այդպես*, *այնպես*, *այսպիսի*, *այդպիսի*, *այնպիսի*, *նույնպիսի*, *այսքան*, *այդքան*, *այնքան*, *նույնքան*, *այսչափ*, *այդչափ*, *այնչափ*, *նույնչափ*, *այստեղ*, *այդտեղ*, *այնտեղ*։

*Սա*, *դա*, *նա* դերանունները փոխարինում են գոյականին։ Նրանք գործածվում են և՛ անձի, և՛ իրի փոխարեն։

* Օրինակ՝

Սա էլ է ուզում քաղաք գնալ։ Դա մի հին տուն էր։

## Ցուցական դերանվան հոլովում
*Սա*–*դա*–*նա*, *սրանք*–*դրանք*–*նրանք* դերանունները ունեն եզակի և հոգնակի թիվ։ Եզակի թվում հոլովվում են գոյականից տարբեր ձևով՝ դերանվանական  հոլովմամբ՝ *սա*-*սրա*, հոգնակի թվում ենթարկվում են գոյականական *ց*  հոլովման՝ *նրանք*-*նրանց*։ Նշված դերանունները ցույց են տալիս խոսողին՝ *սա*–*սրան*, խոսակցին՝ *դա*–*դրանք* և խոսողից ու խոսակցից հեռու գտնվող առարկա, որը կարող է և՛ անձ, և՛ ոչ անձ լինել։

Այս դերանունների սեռական և տրական հոլովները եզակի թվում ձևով տարբերվում են՝ *սա*-*սրա*-*սրան*։

Այս դերանունների հոլովումը ունի հետևյալ պատկերը։

*Այս*, *այդ*, *այն*, ցուցական դերանունները հաճախ գործածվում են չկրկնելու համար պարբերության մեջ օգտագործված  զանազան  գոյականները։ Այս դեպքում *այս* ցուցական դերանունը  ներկայացնում է *մոտավոր* գոյականը, *այն* ներկայացնում է  հեռավոր գոյականը։            *Այս*, *այդ*, *այն*, *նույն* դերանունները հիմնականում փոխարինում են ածականներին՝

* Օրինակ՝

Այս գյուղը հազար թելերով կապված է աշխարհին։ Երբեմն գործածվում են գոյականաբար` ունենալով միայն եզակի թիվ և ուղղական կամ հայցական հոլովաձև։

* Օրինակ՝

Այս այսպես է և այսպես էլ կմնա։ *Այստեղ*, *այդտեղ*, *այնտեղ* դերանունները հոլովվում են գոյականական ի հոլովմամբ՝  *այստեղ*, *այստեղի*, *այստեղից* և այլն։

Մնացած ցուցական դերանուններից հոդ են ստանում և հոլովվում են միայն գոյականաբար գործածվողները` ենթարկվելով *ի* հոլովման՝ *այսքանի*, *մյուսին*, այդպիսիներից և այլն։

*Այս* *այդ*, *այն*, *նույն* դերանուններով և *քան*, *չափ*, *տեղ* բառերով կազմված դերանունները՝ *այսքան*, *այդչափ*, *այնտեղ*, հոգնակի թիվ չունեն։

Ցուցական դերանունները նախադասության մեջ լինում են`

* ենթակա՝
* Օրինակ՝

Թվում է, թե դա մոռացված մի անկյուն է այն օրերից, երբ դեռ մարդը չկար։

* ստորոգյալ կազմող բառ՝
* Օրինակ՝

Բարձր են Մթնաձորի սարերը, դրանից է, որ նույնիսկ ամռան երկար օրերին արևը մի քանի ժամով է լույս տալիս նրա անտառներին։

* գոյականի լրացում՝
* Օրինակ՝

Գուցե այդպես է եղել աշխարհն այդ դարերում։

* բայի լրացում՝
* Օրինակ'

Այստեղ է լացել իմ մայրը։

## Տես նաև
* Դերանուն
* Անձնական դերանուն

## Ծանոթագրություններ

## Աղբյուրներ
* Հրաչյա Աճառյան, Լիակատար քերականություն հայոց լեզվի, Երևանի 2005, 1987, էջ 291-294
* Լևոն Եզեկյան Հայոց լեզու, Երևան 2007 էջ 261-263

Կատեգորիա:Խոսքի մասեր
Կատեգորիա:Քերականություն
Վարսավիրանոց

thumb|Սափրվելը վարսավիրանոցում
thumb|upright|Փողոցային վարսավիր Շիրազում
**Վարսավիրանոց**, սա ձեռնարկություն է, որը զբաղվում է բնակչության մազերի խնամքով (սանրվածքներ, գանգուրներ,  գունավորում, և այլ տեսակի աշխատանք` ներկանյութերով, մորուքների և բեղերի սափրում և այլն)։ Որպես կանոն, վարսահարդարման սրահներում լրացուցիչ տրամադրվում են հետևյալ ծառայությունները՝ մատնահարդարում, պեդիկյուր, կոսմետիկ ծառայություններ և դիմահարդարման ծառայություններ։

Վարսավիրանոցները, Ռուսաստանի Դաշնության գործող օրենսդրության համաձայն, կախված մատուցվող ծառայությունների շրջանակից և որակից, լինում են նաև հետևյալ տեսակների.

* վարսավիրանոց
* վարսահարդարման սրահ
* վարսահարդարման սրահ-հավաքակազմ։

Մասնագետները, ովքեր աշխատում են վարսավիրանոցում, կոչվում են վարսավիրներ։

## Բարբերշոփ
thumb|right|Բարբերշոպի ինտերիերը շուրջ 1920-ական թվականներին
thumb|Ժամանակակից բարբերշոպը Սիետլում, Վաշինգտոն նահանգ
Բարբերշոփ (от  — բարբեր+շոփ, տղամարդկանց վարսավիրանոց+խանութ), իր դասական տարբերակով՝ այն  տղամարդկանց համար նախատեսված վարսավիրանոց է։ Այս վարսավիրանոցներում կանանց ներկայությունը բացառվում է։ Միևնույն ժամանակ, բարբերշոփը կարող էր ունենալ սրահի կամ ակումբի տարրեր։ Վարսավիրանոցին կից կարող էը լինել նաև մի փոքրիկ բար (գարեջրով) և նույնիսկ հագուստի խանութ։

Առաջին զուտ արական վարսահարդարման սրահները հայտնվել են Ամերիկայում և Եվրոպայում 18-րդ դարում, նույնիսկ այդ ժամանակ սանրվածքները բաժանվել են երկու ոլորտի՝ մի քանիսով աշխատել են կանանց հետ, իսկ մյուսները գերադասել են կիրառել զուտ տղամարդկանց մազերի ձևավորման և սանրվածքների, մորուքի և բեղերի սանրվածքների մեջ, որոնք այդ ժամանակ շատ տարածված էին

## Տես նաև
* Գեղեցկության սրահ
* Ոճաբան
* Սափրիչ

## Ծանոթագրություններ

Կատեգորիա:Անձնական խնամքի և ծառայության մասնագիտություններ
Կատեգորիա:Գեղեցկություն
Կատեգորիա:Հիգիենա
Կատեգորիա:Վարսահարդարում
Անար Քարիմով (պետական գործիչ)

**Անար Գաբիլ օղլու Քարիմով** (, ), Ադրբեջանի Հանրապետության պետական գործիչ, քաղաքական գործիչ, Ադրբեջանի Հանրապետության մշակույթի նախարարի տեղակալ, նախարարի ժամանակավոր պաշտոնակատար (2020), Ադրբեջանի Հանրապետության մշակույթի նախարար (2021-2022);

## Կենսագրություն
Անար Քարիմովը ծնվել է 1977 թվականին Ֆիզուլիի շրջանում։ 1998 թվականին ավարտել է Բաքվի պետական համալսարանը արևելագիտության ֆակուլտետ ՝ արաբերենի և բանասիրության մասնագիտությամբ։ 2003 թվականին ավարտել է Ադրբեջանի Հանրապետության Նախագահին առընթեր պետական կառավարման ակադեմիայի միջազգային հարաբերությունների ֆակուլտետը։ Իրաքում (Ալ-Մուստանսիիրա համալսարան), Եգիպտոսում (Դիվանագիտական հետազոտությունների ինստիտուտ), Ավստրիայում (Վիեննայի դիվանագիտական ակադեմիա), Իտալիայում (Սան Ռեմոյի միջազգային հումանիտար իրավունքի ինստիտուտ), Լեհաստանում (Կարմիր խաչի միջազգային կոմիտե) և այլք. մասնակցել է դիվանագիտական դասընթացներին։

Տիրապետում է ադրբեջաներեն, ռուսերեն, անգլերեն և ֆրանսերեն լեզուներին։

Ամուսնացած է, ունի երեք երեխա։

## Աշխատանքային գործունեություն
* 2000 թ. - կցորդ, երրորդ քարտուղար՝ Ադրբեջանի Հանրապետության արտաքին գործերի նախարարության մարդու իրավունքների, ժողովրդավարացման և հումանիտար հարցերի բաժնում
* 2004–2008 թթ. - Ադրբեջանի Հանրապետության դեսպանության երրորդ և երկրորդ քարտուղարը Բելգիայի Թագավորությունում
* 2008–2009 թթ. - Արտաքին գործերի նախարարության մարդասիրական և սոցիալական հարցերի վարչության առաջին քարտուղար
* 2010–2014 թթ. - ՅՈՒՆԵՍԿՕ-ում Ադրբեջանի Հանրապետության մշտական առաքելության խորհրդական
* 2014 թվականի մայիսի 23-ին՝ Ադրբեջանի Հանրապետության Նախագահի հրամանով, Անար Քարիմովին շնորհվել է երկրորդ կարգի արտակարգ և լիազոր դեսպանի դիվանագիտական կոչում։
* 2019 թվականի հուլիսի 9-ին Անար Քարիմովին շնորհվեց Արտակարգ և լիազոր դեսպանի դիվանագիտական կոչում։

2020 թվականի հուլիսի 20-ին՝ Ադրբեջանի Հանրապետության Նախագահի հրամանով, Անար Քարիմովը նշանակվել է Ադրբեջանի Հանրապետության մշակույթի նախարարի առաջին տեղակալ։ Նա նաև նախարարի պաշտոնակատար է։

Ադրբեջանի Հանրապետության Նախագահի 2021 թվականի հունվարի 5-ի հրամանով նշանակվել է Ադրբեջանի Հանրապետության մշակույթի նախարար։

## Տես նաև
* Ադրբեջանի Հանրապետության մշակույթի նախարարություն
* Վագիֆ Ալիև (պետական գործիչ)
* Սևդա Մամեդալիևա

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Բաքվի պետական համալսարանի շրջանավարտներ
Նատալի Բրաուն

**Նատալի Բրաուն** (, ), կանադացի հեռուստատեսային դերասանուհի, որը ծնվել և մեծացել է Օնտարիոյում` Տիմինսեյում, և նախքան դերասանուհի դառնալը իր կարիերան սկսել որպես մոդել։

Բրաունը առավել հայտնի է հեռուստատեսությունում աշխատելու շնորհիվ, որտեղ խաղացել է ավելի քան քառասուն դեր։ Խաղացել է առաջատար դեր կանադական «Սոֆի» սիթքոմում (որը նրան բերել է «Ջեմինի» մրցանակի անվանակարգ), որը հեռարձակվել է 2008-2009 թվականներին CBC ալիքով։ 2010 թվականին ամերիկյան հեռուստատեսությունում երկրորդական դեր է ունեցել ABC-ի «Երջանիկ քաղաք» սերիալում։ 2014 թվականին եղել է «Շտամ» սերիալի առաջին եթերաշրջանի հիմնական դերասանական կազմի անդամ։ Բացի այդ, երկրորդական դերեր է խաղացել «Լինել մարդ» և «Խայթվածը» ֆիլմերում։ Բրաունը նաև աննշան դերեր է խաղացել մի քանի կինոֆիլմերում, հայտնվել է հեռուստաֆիլմերում և հյուրի դերեր է կատարել «Թեժ կետ» և «Գաղտնի օպերացիա» սերիալներում

## Ընտրյալ ֆիլմագրություն

## Ծանոթագրություններ

Կատեգորիա:1973 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Կատեգորիա:Մայիսի 17 ծնունդներ
Քարեն Մարշ Դոլ

**Քարեն Մարշ Դոլ** ( ), ծննդյամբ՝ Մորիս (, ), ամերիկացի դերասանուհի, պարուհի և գրող։ Պարարվեստում նա մասնագիտանում է որպես ժամանակակից պարերի և դոփապարի (չեչոտկա) կատարող։ Եղել է Ջուդի Գարլենդի կրկնորդիչը (դուբլյոր) «Օզ երկրի հրաշագործը» (1939) և «Զիգֆիլդի աղջիկները» (1941) ֆիլմերում։ Ավելի քան երկու տասնամյակ նա նկարահանվել է ֆիլմերում` Մետրո-Գոլդուին-Մայեր կինոստուդիայի հետ համատեղ։

## Կենսագրություն
Քարեն Մարշ Դոլը (ծննդյամբ Մորիս) ծնվել է 1919 թվականին ապրիլի 6-ին Հոլիվուդում (Կալիֆորնիա նահանգ, ԱՄՆ) ֆոնդային բորսայի բրոքեր Լյու Մորիսի ընտանիքում։ Նրա կրտսեր քույրը հեռուստատեսության և կինոյի դերասանուհի Դորոթի Մորիսն էր (1922-2011): Նա և իր ընտանիքը մեթոդիստական եկեղեցու ակտիվ անդամներ էին։ 1937 թվականին Քարենը  ավարտել է Հոլիվուդի միջնակարգ դպրոցը  և ցանկացել է դառնալ դերասանուհի : Նրա ծնողները հավանություն չէին տալիս այդ ընտրությանը և նախընտրում էին, որ նա սովորի քոլեջում։ Նրանք  Քարենին ասել են, որ եթե նա չկարողանա դերասանական աշխատանք ստանալ, նրան կուղարկեն քոլեջ:1939 թվականին  Քարենը աշխատել է որպես դերասանուհի «Քամուց քշվածները» ֆիլմի մասսայական տեսարաններում։

### Դժբախտ պատահար
1949-ի հուլիսի 12-ին Մարշը գտնվում էր «Ստանդարտ Օդային Ավիաուղիներ» ծառայության 897R երթային ինքնաթիռում, երբ   այն վթարի ենթարկվեց։ Ինքնաթիռը հեռացել է Նյու Մեքսիկոյի Ալբուկերկե քաղաքից ժամը 4։ 43-ին, և ջախջախվել Կալիֆոռնիա նահանգի Չաթսվորթ քաղաքի մոտակայքում, առավոտյան 7։ 40-ին։ Մարշը 13 մարդկանցից մեկն էր, որոնք փրկվեցին աղետից։ Մարշին բեկորների տակից հանել է մի անհայտ կին։ Մարշը մի քանի շաբաթ շարունակ հոսպիտալացվել է  Cedars of Lebanon  հիվանդանոցում, որտեղ նրա ձախ ոտքը գրեթե անդամահատել են։ Բժիշկները Մարշին ասել են, որ նա, ամենայն հավանականությամբ, այլևս երբեք չի պարի, բայց երկարատև ֆիզիկական վարժություններից և բուժումներից հետո նա վերականգնվել է և շարունակել պարել։

### Անձնական կյանք
1957 թվականին նա տեղափոխվել է Փալմ Սփրինգս՝ նահանգ Կալիֆոռնիա  և ամուսնացել Բիլ Դոլի հետ (մահացել 1979 թվականին), որը հանդիսանում էր թատրոնի դերասան և պրոդյուսեր Մայք Թոդի մամուլի գործակալը։ Զույգն ունեցել է որդի՝ Ջոնաթանը։ Նրա քույրը՝ դերասանուհի Դորոթի Մորիսը, դարձավ նրա հարևանուհին, երբ Մարշը 1971 թվականից թողեց իր մասնագիտությունը։ Մինչև  Դորոթիի մահը՝ 2011 թվականի նոյեմբերի 20-ը, քույրերը ապրում էին կողք կողքի ։
Ամսվա յուրաքանչյուր առաջին երկուշաբթի օրը Մարշը պարային թերապիա է դասավանդել Palm Springs Stroke Activity Center- ում, որտեղ ուսուցանված պարային ոճերը տարատեսակվում էին  պարահանդեսային պարերից, կանտրիից, Հավայան պարերից մինչև պորտապար։ Նա համարվում է Փալմ Սփրինգսի  Միացյալ մեթոդիստական համայնքային եկեղեցու ակտիվ անդամ։

## Ծանոթագրություններ

## Աղբյուրներ
*
*Քառեն Մարշի հարցազրույցները at Western Clippings

Կատեգորիա:Ավիավթարներ
Կատեգորիա:Պարային ոճեր
Կատեգորիա:Ամերիկացի պարուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կին գրողներ
Կատեգորիա:Ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի երկարակյացներ
Ամրիտա Արորա

**Ամրիտա Արորա Լադակ** (;), հնդիկ դերասանուհի, մոդել, հեռուստահաղորդավար և վիջեյ։

## Կենսագրություն
Ամրիտան ծնվել է Մումբայի Չեմբուր թաղամասում՝ մալայալցի Ջոյս Պոլիկրապի և փենջաբցի Անիլ Արորի ընտանիքում։ Նա ունի մեծ քույր՝ Մալաիկա Արորաը։ Դերասանուհու առաջնաելույթը էկրանին եղել է «Այդպես հեռու, այդպես մոտիկ» ֆիլմում, որը այդպես էլ մեծ հաջողություն չի ունեցել, ֆիլմ խաղընկերն էր Ֆարդին Խանը։ Նրա առաջին հաջող աշխատանքը դարձել է նույն տարվա «Սերը գին չունի», սակայն դրան հաջորդել է ձախողումների շարքը, օրինակ՝ «Ընկերուհին» պատկերը։ 2007 թվականին նա քրոջ և նրա ամուսնու հետ որպես կամեո հայտնվել է «Երբ մի կյանքը քիչ է» ֆիլմի «Deewangi Deewangi» երաժշտական համարում։ Նրա վերջին «*Ek The Chance»* ֆիլմի պրեմիերան կայացել է Քերալի կինոփառատոնում 2009 թվականին։

## Անձնական կյանք
2009 թվականին Ամրիտան ամուսնացել է գործարար Շաքիլ Լադակի հետ և ավելի ուշ ունեցել երկու որդի՝ Ազաանաին (2010 թվականի փետրվարի 5) և Ռայաին (2012 թվականի հոկտեմբերի 20)։

## ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հունվարի 31 ծնունդներ
Կատեգորիա:Մոդելներ այբբենական կարգով
Կատեգորիա:Մումբայ քաղաքում ծնվածներ
Վիկտոր Սերգեև

**Վիկտոր Սերգեև** (, ), ռուս և խորհրդային կինոռեժիսոր, պրոդյուսեր, «Լենֆիլմ» կինոստուդիայի տնօրեն։ Ռուսաստանի Դաշնության արվեստի վաստակավոր գործիչ (1997 թվական)։

## Կենսագրություն
Վիկտոր Սերգեևը սովորել է Լենինգրադի համալսարանի ժուռնալիստիկայի ֆակուլտետում (1957-1960 թվականներ)։ 1972 թվականին ավարտել է Սանկտ Պետերբուրգի Նադեժդա Կրուպսկայայի անվան մշակույթի ինստիտուտի ռեժիսորական ֆակուլտետը։ 1960-1964 թվականներին աշխատել է «Բելառուսֆիլմ» կինոստուդիայում` որպես ռեժիսորի օգնական։

1964 թվականից աշխատել է «Լենֆիլմ» կինոստուդիայում որպես ռեժիսորի օգնական, երկրորդ ռեժիսոր և ռեժիսոր։

1997 թվականին արժանացել է Ռուսաստանի Դաշնության վաստակավոր գործիչի կոչմանը։ Այդ նույն ժամանակվանից սկսել է աշխատել «Լենֆիլմ» կինոստուդիայում որպես տնօրեն։

Բացի ֆիլմեր նկարահանելը, եղել է մի քանի ֆիլմերի պրոդյուսեր, որոնցից է Ալեքսանդր Սոկուրովի «Մոլոքը»։

Նկարահանվել է մի քանի ֆիլմերում։

Մահացել է Մոսկվայի հիվանդանոցում, սպիտակարյունություն հիվանդությունից։ Թաղված է Սանկտ Պետերբուրգին կից Կոմարովո գյուղի գերեզմանատանը։

## Ընտանիք
Նա եղել է հայտնի դերասան Նիկիտա Միխայիլովսկու խորթ հայրը։ Կնոջ` Ալևտինա Իվանովնայի մահից հետո ամուսնացել է երկրորդ անգամ` «Լենֆիլմ» կինոստուդիայի զգեստների դիզայներ Իրինա Կավերզինոյի հետ։ Վերջինս ձևավորել է նրա մի շարք ֆիլմեր։

## Ֆիլմագրություն
### Ռեժիսորական աշխատանքներ
* 1983 թվական` Բերլիոզի կյանքը (երկրորդ ռեժիսոր, դեբյուտ)
* 1988 թվական` Գանձը
* 1990 թվական` Դահիճը
* 1991 թվական` Հանճարը
* 1992 թվական` Եկատերինա Սեմյոնովայի արտասովոր տղամարդիկ  
* 1993 թվական` Մեղքը։ Կրքի պատմությունը
* 1994 թվական` Սերը, թախիծի նախանշանը...  
* 1997 թվական` Շիզոֆրենիա
* 2001 թվական` Բանդիտական Պետերբուրգը։ Ֆիլմ 3։ Հակաբորբոքայինի կործանումը 
* 2004 թվական` Երկինքը և երկիրը 
* 2005 թվական` Վուլֆ Նիրոյի և Արչի Գուդվինի նոր արկածները 
* 2006 թվական` Կոչում

### Դերասանական աշխատանքներ
* 1984 թվական` Պրոխինդիադա, կամ Վազք տեղում 
* 1991 թվական` Հանճարը
* 2003 թվական` Ազգային քաղաքականության առանձնահատկությունը` Վիկտոր Սերգեևիչ (դերը հնչյունավորել է Վիկտոր Կոստեցկին)

## Աղբյուրներ
* Кузнецов В. История страсти // Российская газета. — 2006. — 22 ноября.

## Ծանոթագրություններ

## Արտաքին հղումներ
* Մահացել է ռեժիսոր Վիկտոր Սերգեևը

Կատեգորիա:Դերասաններ այբբենական կարգով
Ալեքսանդր Աբրամով (ռեժիսոր)

**Ալեքսանդր Աբրամով** (, իրական ազգանունը՝ Ռաբինովիչ, ), կինոյի և կրկնօրինակման խորհրդային և ռուս ռեժիսոր, սցենարիստ։

## Կենսագրություն
Ծնվել է 1913 թվականի նոյեմբերի 8-ին, Ռոսլավլ քաղաքում։ Կինոռեժիսոր Իլյա Ֆրեզի եղբայրն է։ Ավագ եղբայրը՝ Գեորգի Ռաբնովիչը (բեմական անունը՝ Ցվի Ռաֆայել, 1898-1984), 1918-1924 թվականներին եղել է «Գաբիմա» հրեական թատրոնի դերասան, ավելի ուշ՝ որպես կինոդերասան աշխատել է Իսրայելում։

1936-1939 թվականներին սովորել է Լենինգրադի արդյունաբերական շինարարության ինժեներների ինստիտուտում։ 1944 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական բաժինը։

Կինոյում նախ աշխատել է որպես ռեժիսորի օգնական և երկրորդ ռեժիսոր, ինչպես նաև՝ կրկնօրինակման ռեժիսոր այնպիսի կինոստուդիաներում, ինչպիսիք են «Ուզբեկֆիլմ», «Լենֆիլմ» ստուդիաները, ինչպս նաև՝ Լենինգրադի կինոխրոնիկայի ստուդիայում, իսկ 1953 թվականից դարձել է «Լենֆիլմ» կինոստուդիայի ռեժիսոր, որտեղ էլ նկարահանել է իր ֆիլմերը։

Եղել է իր ֆիլմերից մի քանիսի սցենարի համահեղինակը։ Կյանքի վերջին տարիներին Ալեքսանդր Աբրամովը զբաղվել է ինչպես կրկնօրինակմամբ, այնպես էլ՝ ֆիլմերի վերականգնումով։

Մահացել է 2002 թվականին։

## Ֆիլմագրություն
### Ռեժիսոր

* 1958 թվական՝ Վհուկը
* 1960 թվական՝ Դեպի տուն
* 1965 թվական՝ Վթարը (Ն. Բիրմանու հետ)
* 1969 թվական՝ Ընկերոջ հետ

### Սցենարիստ

* 1957 թվական՝ Եղած Էջեր
* 1958 թվական՝ Վհուկը
* 1960 թվական՝ Քսան քայլ դեպի արևմուտք
* 1969 թվական՝ Ընկերոջ հետ

### Ռեժիսոր և կրկնօրինակում
* 1973 թվական՝ Լավ գործ / La belle affaire
* 1973 թվական՝ Հիանալին (ֆիլմ, 1973) / Le Magnifique
* 1973 թվական՝ Ճապոնիայի կործանումը / Nippon chinbotsu
* 1975 թվական՝ Վերջին կրակոց / La polizia accusa: il Servizio Segreto uccide
* 1975 թվական՝ «Պոցիֆիկ» հյուրանոց / Dvojí svět hotelu Pacifik
* 1976 թվական՝ «Կապույտ թռչունը» / The Blue Bird
* 1976 թվական՝ Նվիրվում է Ստելլային / Dedicato a una stella
* 1978 թվական՝ Դավաճանության հոնորար / La mazzetta
* 1979 թվական՝ Արաբական արկածներ / Arabian Adventure
* 1982 թվական՝ Տառապանքի և զայրոյթի ճանապարհ / Drumul oaselor
* 1983 թվական՝ Մարվինը և Տայգը / Marvin & Tige
* 1984 թվական՝ Մինէ / Mine

## Ծանոթագրություններ

## Արտաքին հղումներ
* http://www.kinopoisk.ru/name/342133/

Կատեգորիա:Ռուս ռեժիսորներ
Կատեգորիա:Ռուս սցենարիստներ
Կատեգորիա:Ռուս կինոռեժիսորներ
Կատեգորիա:ՎԳԻԿ-ի շրջանավարտներ
Պուերտո Նարե

**Պուերտո Նարե** (), քաղաք և մունիցիպալիտետ Կոլումբիայի հյուսիսում՝ Անտոկիա դեպարտամենտում։ Այն Մագդալենա-Մեդիո ենթաշրջանի մի մասն է։

## Պատմություն
Բնակավայրը, որից քաղաքը հետագայում աճել է, հիմնադրվել է 1857 թվականիի փետրվարի 5-ին։ Պուերտո Նարեի մունիցիպալիտետը առանձին վարչական միավոր է դարձել 1968 թվականին։ Անունը կապված է Նարե անվան հետ։ Դա անվանում էին հնդկական Tahames ցեղի առաջնորդ, Chibcha խմբավորման ցեղերից մեկը։

## Աշխարհագրական դիրք
Քաղաքը գտնվում է դեպարտամենտի հարավարևելյան մասում ՝ Մագդալենա գետի ձախ ափին, Մեդելյին քաղաքից մոտ 104 կմ արևելք։ Բացարձակ բարձրությունը ծովի մակարդակից 113 մետր է։

Պուերտո Նարայի քաղաքապետարանը հյուսիսում սահմանակից է Պուերտո Բերիոյի և Կարակոլիի մունիցիպալիտետներին, արևմուտքում ՝ Սան Կառլոսի մունիցիպալիտետին, հարավ-արևմուտքում ՝ Սան Լուիսի մունիցիպալիտետին, հարավում ՝ Պուերտո Տրունֆոյի մունիցիպալիտետին, արևելքում ՝ Բոյակա դեպարտամենտին։ Քաղաքապետարանի տարածքը 660 կմ² է։

## Բնակչություն
Ըստ Կոլումբիայի վիճակագրության ազգային վարչական դեպարտամենտի տվյալների, քաղաքի և մունտիպալիտետիի համատեղ բնակչությունը 2012 թվականին կազմել է 18.103 մարդ։ Քաղաքապետարանի բնակչության դինամիկան ըստ տարիների. 

Ըստ 2005 թվականի մարդահամարի տվյալների, տղամարդիկ կազմել են Պուերտո Նարայի բնակչության 50.4% -ը, կանայք՝ համապատասխանաբար 49,6%։ Ռասայականորեն, սպիտակամորթներն ու մետիսները կազմել են քաղաքի բնակչության 91,1% -ը. սևամորթները, մուլատները՝ 8,6%, հնդիկները ՝ 0,3%: Գրագիտության մակարդակը ողջ բնակչության համար կազմել է 83.8%.:

## Տնտեսություն
Պուերտո Նարայի տնտեսությունը հիմնված է գյուղատնտեսության, ձկնորսության, զբոսաշրջության և հանքարդյունաբերության և հանքանյութերի առևտրի վրա։

Մունցիպալիտետի և քաղաքային ձեռնարկությունների ընդհանուր թվի 65.1% -ը առևտրային ձեռնարկություններ են, 26.8% -ը `ծառայություններ մատուցող ձեռնարկություններ, 6%-ը` արդյունաբերական ձեռնարկություններ, 2.1% -ը` տնտեսության այլ ոլորտների ձեռնարկություններ։

## Ծանոթագրություններ

Կատեգորիա:Կոլումբիայի քաղաքներ
Պուերտո Բերիո

**Պուերտո Բերիո** (), քաղաք և մունիցիպալիտետ Կոլումբիայի հյուսիսում՝ Անտոկիա դեպատամենտում։ Այն Մագդալենա-Մեդիո ենթաշրջանի մի մասն է։

## Պատմություն
Բնակավայրը, որից քաղաքը հետագայում մեծացել է, հիմնադրվել է 1875 թվականի սեպտեմբերի 1-ին։ Պուերտո Բերիոյի մունիցիպալիտետը որպես առանձին վարչական միավոր ստեղծվել է 1881 թվականին։

## Աշխարհագրական դիրք
Քաղաքը գտնվում է դեպարտամենտի արևելյան մասում, Մագդալենա գետի ձախ ափին, Մեդելյինից մոտավորապես 125 կիլոմետր արևելք-հյուսիս-արևելք (ԵԷՆ)։ Բացարձակ բարձրությունը ծովի մակարդակից 70 մետր է։

Պուերտո Բերիոյի մունիցիպալիտետը հյուսիսում սահմանակից է Յոնդոյի և Ռեմեդիոսի մունիցիպալիտետներին, հյուսիս-արևմուտքում ՝ Յոլոմբոյի մունիցիպալիտետին, արևմուտքում ՝ Մաչեոյի մունիցիպալիտետին, հարավ-արևմուտքում ՝ Կարակոլիի մունիցիպալիտետին, հարավում ՝ Պուերտո Նարեի մունիցիպալիտետին և Բոյկա դեպարտամենտին, արևելքում` Սանտանդերի դեպարտամենտին։ Մունիցիպալիտետի տարածքը 1184 կմ² է։

## Բնակչություն
Կոլումբիայի վիճակագրության ազգային վարչական դեպարտամենտի տվյալներով, 2012 թվականին քաղաքի և մունիցիպալիտետի համակցված բնակչությունը կազմել է 44.431 մարդ։ Քաղաքապետարանի բնակչության դինամիկան ըստ տարիների.

Ըստ 2005 թվականի մարդահամարի տվյալների, տղամարդիկ կազմել են Պուերտո Բերիոյի բնակչության 47.5% -ը, կանայք `համապատասխանաբար 52.5%: Ռասայականորեն, սպիտակամորթներն ու մետիսները կազմել են քաղաքի բնակչության 86.9% -ը; սևամորթները, մուլատները՝ 12,9%, հնդիկները ՝ 0,2%: Գրագիտության մակարդակը ողջ բնակչության համար կազմել է 84,8%։

## Տնտեսություն
Պուերտո Բերիոյի տնտեսությունը կապված է երկաթուղային և գետային տրանսպորտով փոխադրվող ապրանքների տարանցիկ հոսքի, ինչպես նաև գյուղատնտեսական արտադրանքի հետ։

Մունիցիպալիտետի և քաղաքային ձեռնարկությունների ընդհանուր թվի 56% -ը առևտրային ձեռնարկություններ են, 32,1% -ը` սպասարկման ձեռնարկություններ, 10,7% -ը` արդյունաբերական ձեռնարկություններ, 1.2% -ը `տնտեսության այլ ոլորտների ձեռնարկություններ։

## Տրանսպորտ
Պուերտո Բերիոն կապվում է Կոլումբիայի այլ քաղաքների հետ երկաթուղային, գետային և ավտոմոբիլային տրանսպորտով։ Քաղաքաից 2 կմ հարավ գտնվում է համանուն օդանավակայանը (ICAO: SKPR, IATA: PBE):

## Ծանոթագրություններ

Կատեգորիա:1875 թվականին հիմնադրված բնակավայրեր
Կատեգորիա:Կոլումբիայի քաղաքներ
Վալերի Ռոդչենկո

**Վալերի Ռոդչենկո** (, ), ռուս և  խորհրդային կինոդերասան, կինոռեժիսոր և սցենարիստ։

## Կենսագրություն
1963 թվականից աշխատել է «Լենֆիլմ» կինոստուդիայում։

1971 թվականին եղել է «Սպիտակ թագուհու քայլը» ֆիլմի նկարահանման ռեժիսորի օգնականը։

Հեռակա կերպով ավարտել է Ռուսաստանի պետական ինստիտուտի բեմական արվեստի դերասանական ֆակուլտետը (1967 թվական) և նույն ինստիտուտի հեռուստատեսային ռեժիսուրայի ֆակուլտետը (1976 թվական), 1977 թվականին սովորել է Սցենարիստների և ռեժիսորների բարձրագույն դասընթացներում։

2005 թվականից մինչև 2014 թվականի օգոստոսը դասավանդել է Սանկտ Պետերբուրգի կինոյի և հեռուստատեսության ինստիտուտում։

Գլխավորել է «Մեր հույսը» տեսալսողական մանկապատանեկան ստեղծագործական կենտրոնի 5-րդ շրջանային բաց փառատոնի ժյուրիի կազմը, որտեղ նաև անց է կացրել ռեժիսուրայի վարպետության դասեր։

Մահացել է 2015 թվականի հունվարի 14-ին։

### Ընտանիք
Հայրը` Ալեքսանդր Ռոդչենկո (1912-1998 թվական), մասնակցել է Լենինգրադի ճակատի մարտական գործողություններին, գլխի վիրավորումից հետո ղեկավարել է Լենինգրադի Կարմիր բանակի տան ռազմական-դասախոսական բաժինը։

## Ֆիլմագրություն
### Դերասան
* 1968 թվական` «Ներխուժում», դրվագ

### Ռեժիսոր
* 1978 թվական` «Կրտսեր գիտաշխատողը»
* 1980 թվական` «Երկու երկար սպասազանգ մառախուղում»
* 1983 թավկան` «Պահանջվում են տղամարդիկ»
* 1987 թավկան` «Կարիկի և Վալյայի անհավանական արկածները»
* 1994 թավկան` «Փորձադաշտը մեկն է»

### Սցենարիստ
* 1994 թվական` «Փորձադաշտը մեկն է», գործող անձի անունը նշված չէ

## Ծանոթագրություններ

## Արտաքին հղումներ
* 
*
Կենտավրոսի Պրոքսիմա c

**Կենտավրոսի Պրոքսիմա c** (, անվանվում է նաև **Պրոքսիմա** **c** կամ **Կենտավրոսի ալֆա** **Cc**), կարմիր թզուկ Կենտավրոսի Պրոքսիմայի շուրջը պտտվող էկզոմոլորակ։ Գտնվում է Երկրից մոտավորապես 4․2 լուսային տարի հեռավորության վրա, Կենտավրոս համաստեղությունում, որով Պրոքսիմա b-ի հետ հանդիսանում է արեգակնային համակարգության ամենամոտ գտնվող հայտնի էկզոմոլորակը։

Կենտավրոսի Պրոքսիմա c-ն մոտավորապես 7 անգամ Երկրից ծանր զանգվածով  կամ  մոլորակ է և պտտվում է կոպիտ հաշվարկներով 1․49 աստղագիտական միավոր կամ 223 միլիոն կմ հեռավորության վրա 1․928 օր կամ 5․28 տարի սիդերիկ պարբերությամբ։ Եթե Պրոքսիմա b-ն համարժեք լիներ Երկրին, ապա Պրոքսիմա c-ն համարժեք կլիներ Նեպտունին։ Կենտավրոսի Պրոքսիմայից մեծ հեռավորության վրա գտնվելու պատճառով այս էկզոմոլորակը հազիվ թե բնակելի լինի, քանի որ նրա միջին ցածր ջերմաստիճանը հավասար է մոտավորապես 39 Կ։

Մոլորակի մասին առաջին անգամ հաղորդել են իտալացի աստղաֆիզիկոս Մարիո Դամասոն և իր գործընկերները 2019 թվականի ապրիլին։ Դամասոյի թիմը նկատել էր Կենտավրոսի Պրոքսիմայի թույլ շարժումները գերճշգրիտ սպեկտոգրաֆի հաղորդած շառավղային արագության տվյալների մեջ, որը նշանակում էր, որ Կենտավրոսի Պրոքսիմայի շուրջը հավանաբար երկրորդ մոլորակ է պտտվում։ Հայտնագործության մասին հրապարակվել է 2020 թվականի հունվարին։ Նույն թվականի հունիսին մոլորակի գոյությունը հաստատվել է՝ օգտագործվելով 1995 թվականի Հաբլի աստղաչափական տվյալները, որոնք թույլ էին տալիս չափել նրա ուղեծրի թեքումը և ճշգրիտ զանգվածը։ 2020 թվականի հունիսին հրապարակվել է նաև Պրոքսիմա c-ի ուղղակի պատկերապատումը։ Հայտնաբերված աղբյուրը չափազանց պայծառ է Պրոքսիմա  c-ի զանգվածի ու տարիքի մոլորակի համար, որը թույլ է տալիս ենթադրել, որ մոլորակը Յուպիտերի շառավղին 5 անգամ գերազանցող շառավղով օղակների համակարգ ունի։

## Ծանոթագրություններ

Կատեգորիա:Աստղագիտություն
Կատեգորիա:Աստղեր
Մարտին Լուիս Էմիս

**Մարտին Լուիս Էմիս** (, ), անգլիացի արձակագիր, քննադատ։

## Կենսագրություն
Ծնվել է գրող Քինգսլի Էմիսի ընտանիքում, եղել է երեք երեխաներից միջնեկը. մեծ եղբոր անունը Ֆիլիպ էր, իսկ փոքր քրոջ անունը՝ Սալի։ Նրա ծնողները՝ Հիլը և Քինգսլին, բաժանվել են, երբ նա ընդամենը տասներկու տարեկան էր։ Ծնողների բաժանումից հետո երեխաները մոր հետ ապրել են Իսպանիայի Մայորկա քաղաքում։ Հայրը հետագայում ամուսնացել է անգլիացի հայտնի կին գրող Էլիզաբեթ Ջեյն Հովարդի հետ։ Էմիս ընտանիքի ծանոթների վկայությամբ հենց նա է ոգեշնչել իր խորթ որդուն՝ Մարտինին, շատ լուրջ զբաղվել գրականությամբ։

Էմիսը ավարտել է Էքսետեր քոլեջը Օքսֆորդում, որից հետո աշխատել է «Times Literary Supplement» գրական-քննադատական ամսագրում։ 27 տարեկանում եղել է «New Statesman» ամսագրի գրական խմբագիրը։ Էմիսը պարբերաբար և հաջողությամբ համագործակցել է հեղինակավոր գրական ամսագրերի հետ՝ «Sunday Telegraph», «Independent», «London Review of Books», «New York Times Book Review», «Atlantic», «Esquire и New Yorker»:

## Մատենագրություն
* 1973 — «Երկտողեր Ռեյչելի մասին» ()
* 1975 — «Մեռած նորածիններ» ()
* 1978 —« Հաջողություն» ()
* 1981 — «Ուրիշ մարդիկ. առեղծվածային պատմություն» ()
* 1982 — «Տիրզերական այլմոլորակայինների ներխուժումը» ()
* 1985 — «Փողեր. ինքնասպանի գրությունը» ()
* 1986 — «Դժոխք տկարամիտների համար և այլ ուղևորություններ Ամերիկա» ()
* 1987 —« Էյնշտեյնի հրեշները » ()
* 1989 — «Լոնդոնի դաշտերը» ()
* 1989 — «Գիշերային գնացք» ()
* 1991 — «Ժամանակի սլաքը կամ հանցագործության բնույթը» ()
* 1995 — «Տեղեկատվություն» ()
* 1999 — «Ծանր ջուր և այլ պատմվածքներ» ()
* 2010 — «Հղի այրին» ()
* 2012 — «Լայոնել Ասբո. Անգլիայի պետականությունը » ()
* 2014 — «Հետաքրքրությունների գոտի» ()

## Հրապարակախոսություն
* 2002 — «Կոբա Ահեղ» ()

## Պարգևներ
* 1974 — Սոմերսեթ Մոեմի անվան մրցանակ՝«Երկտողեր Ռեյչելի մասին» ստեղծագործության համար։

## Ծանոթագրություն

## Արտաքին հղումներ
* Официальный сайт 
* Мартин ЭМИС: конец эпохи невинности
* «Мне как писателю Сталин понятен». Интервью с британским классиком Мартином Эмисом

Կատեգորիա:20-րդ դարի անգլիացի վիպասաններ
Կատեգորիա:Անգլերեն գրքեր
Կատեգորիա:Անգլիացի գրողներ
Կատեգորիա:Կրոնների քննադատներ
Կատեգորիա:Պոստմոդեռնիստ գրողներ
Կատեգորիա:Օքսֆորդի համալսարանի շրջանավարտներ
Կատեգորիա:Անգլիացի վիպասաններ
Կատեգորիա:Բրիտանական ակադեմիայի անդամներ
Կատեգորիա:Անգլիացի լրագրողներ
Կատեգորիա:Անգլիացի գրաքննադատներ
Կատեգորիա:Քաղցկեղից մահացածներ
Կատեգորիա:Անգլիացի արձակագիրներ
Կատեգորիա:Անգլիացի սցենարիստներ
Ցինխուայի համալսարան

**Ցինխուայի համալսարան,** չինական համալսարան, գտնվում է Պեկինում, և համարվում է Չինաստանի Ժողովրդական Հանրապետության ամենահեղինակավոր համալսարաններից մեկը։ Համալսարանը տեղծվել է 1911 թվականին։ Սկզբում այն նախապատրաստական դպրոց էր այն չինացիների համար, ովքեր ցանկանում էին երկրորդ ցիկլ անել ամերիկյան համալսարաններում։ 1925-ին համալսարանը  վերաճեց և այժմ այն առաջարկում է քառամյա բակալավրի աստիճան և ավարտական և ասպիրանտուրա (մագիստրոսի և դոկտորի կոչում)։

Համալսարանը  դասվում է Չինաստանի լավագույն համալսարանների ցանկին։ Համաշխարհային համալսարանների դասակարգման համաձայն, որը տրամադրվել է 2014 թվականին ՝ անգլիական *Թեմզ* թերթի առաջատար ուսումնասիրությունների լրացմամբ, համալսարանը աշխարհում զբաղեցնում է 48-րդ հորիզոնականը։

Ցինխուայի շրջանավարտների թվում կան քաղաքական առաջնորդներ, գիտնականներ։ Օրինակ ՝ Սի Ցզինպինը` Չինաստանի կոմունիստական կուսակցության գլխավոր քարտուղարը։

Համալսարանի նշանաբանն է ՝ «*Գործողությունն ավելի կարևոր է, քան բառերը*»։ Ցինխուայի համալսարանի խորհրդանիշը կեռասենու ծաղիկն է, քանի որ այն մանուշակագույն և սպիտակ է, որոնք էլ Ցինխուայի խորհրդանշական գույներն են։ Ամեն տարի ապրիլի վերջին կիրակի օրը Ցինխուայի ծննդյան օրն է։ Այս օրը լաբորատորիաները բաց են այցելուների համար. Կազմակերպվում է մեծ սպորտային մրցույթ, որին կարող են մասնակցել բոլոր ուսանողները։ Այդ օրը շատ շրջանավարտներ վերադառնում են՝ նշելու համալսարանի ծննդյան օրը։

## Պատմություն
Հիմնադրվելով 1911 թվականին Սինհայական հեղափոխության ժամանակ, Սուն Յաթ-Սենի կողմից, ով տապալեց Ցին կայսրության վերջին կայսրին և հանգեցրեց Չինաստանի Հանրապետության կայացմանը, Ցինխուայի համալսարանն ի սկզբանե տրամադրեց կրթություն, որը կենտրոնացած էր գիտական առարկաների հիման վրա, չնայած կային  նաև հումանիտար բաժիններ։ 1952 թ.-ին համալսարանների վերակազմավորումից հետո Ցինխուայի համալսարանը այլևս չուներ գրականագիտությանը նվիրված բաժին, հիմնական գիտական կրթության որոշ ճյուղեր կրճատվել էին ՝ համալսարանը դարձնելով  շատ ավելի մասնագիտորեն ուղղորդված դեպի ինժեներական։

1980-ականների վերջից, Դեն Սյաոպինի կողմից ստեղծված «Չորս արդիականացում» ռեֆորմիզմի համատեքստում, պետությունը ձեռնամուխ եղավ համալսարանի վերափոխմանը ՝ դասավանդման ավելի մեծ դիվերսիֆիկացման իմաստով։

2015 թվականի հունվարի դրությամբ համալսարանը բաղկացած էր 14 ֆակուլտետից ՝ բաժանված 56 բաժնի։ 2005 թվականի ապրիլին համալսարանն ուներ նաև 41 գիտահետազոտական ինստիտուտ, 35 հետազոտական կենտրոն, որոնք բաժանվել են 171 լաբորատորիայի, որոնցից 12-ը` ազգային լաբորատորիաներ են։

## Ծանոթագրություններ

Կատեգորիա:Չինաստան
Կարլ Շպեկլե

**Կարլ Յոհան Շպեկլե** (, ), գերմանական ծագմամբ ռուս ճարտարապետ, կլասիցիզմ ոճի ներկայացուցիչ։

## Կենսագրություն
Կարլ Շպեկլեն ծնվել է 1734 թվականին, զինագործ և քանդակագործ Ֆիլիպե Սպեկլեի ընտանիքում, որը 1698 թվականին Ռուսաստան է եկել Պետրոս I-ի հրավերով։ Սովորել է Սուրբ Աննայի Լութերական եկեղեցու դպրոցին կից Սուրբ Աննայի ուսումնարանում։ 1758 թվականին եղբոր՝ Պաուլի հետ միասին, որպես տաղանդավոր դիմանկարիչ և գծանկարիչ, ծառայության է անցել ճարտարապետ Վարֆոլոմեյ Ռաստրելլիի մոտ, որպես օգնական։ 1765-1796 թվականներին ծառայել է որպես Ռուսաստանի բանակի ճարտարագետների կորպուսի ճարտարապետ, ինչպես նաև կատարել է հրետանային կորպուսի ճարտարապետի պարտականությունները։ Այդ պաշտոններում ղեկավարել է Ռուսական կայսրության տարբեր մասերում բազմաթիվ ռազմական նշանակության շենքերի նախագծման և կառուցման աշխատանքները։ Դրանց թվում են եղել զորանոցներ, պահականոցներ, սպայական բնակարաններ, ռազմական և վարչական շենքեր, արհեստանոցներ, զինանոցներ, ռազմական հիվանդանոցներ և զինագործարաններ։

Շպեկլեն վերամշակել է Սանկտ Պետերբուրգի զինանոցի շենքի նախագծումը և մինչև 1790 թվականը վերահսկել դրա շինարարությունը։ Շենքը համարվում է վաղ կլասիցիզմի  ուշագրավ աշխատանք։ 1770-1780 թվականներին ճարտարապետը ղեկավարել է Սեստերորեցկի, 1783-1789 թվականներին՝ Բրայանսկի զինագործարանների շենքերի կառուցումը։

1786-1787 թվականներին կառուցել է Ռուսաստանի առաջին երկաթե կամուրջները՝ փոքրիկ չինականները Ցարսկոյե Սելոյի Ալեքսանդրյան պուրակում, այնուհետև՝ Տավրիկյան զբոսայգում։

Սանկտ Պետերբուրգում պահպանվել է ինժեներ-գեներալ Ֆ. Բ. Բաուրի  տունը (1781-1784, Կուտուզովի առափնյա  36/2), որը կառուցել է Շպեկլեն։ Շպեկլեի կառուցած շինություններ կան Ֆինլանդիայում, Ֆրիդրիխսհամի և Վիլմանստրանդյան ամրոցներում։

Վիբորգում պահպանվել են Շպեկլեի նախագծված Աննենկրոն ամրաշինությունները, ինչպես նաև նախկին փոխարքայի պալատը (1784), որն ի սկզբանե նախատեսված է եղել Ինժեներական թիմի տեղակայման համար։

1782 թվականից սկսած Շպեկլեն դասավանդել է քաղաքացիական ճարտարապետություն հրետանային և ինժեներական կադետային կորպուսում։ 1785 թվականին ստացել  է Ռուսաստանի քաղաքացիություն, իսկ 1793 թվականին 35 տարվա անբասիր ծառայության համար նրան շնորհվել է Սուրբ Վլադիմիրի շքանշան։

Շպեկլեն մահացել է Սանկտ Պետերբուրգում, 1796 թվականին։

## Պատկերասրահ

Кардегардия.jpg|Աննենկրոն ամրաշինությունների պահականոց(1776)
Фасад со стороны Соборной площади.JPG|Վիբորգի թեմական կենտրոն (նախկին փոխարքայի պալատ, 1784)
Kutusov Embankment .36-2 Speckle.jpg|Բաուրի տուն (Սանկտ Պետերբուրգ, 1784)
Hamina, guardhouse of the sea gate.JPG|Ֆրիդրիխսհամի ամրոցի պահականոց (1776)
Выборг. Здание гарнизонной гауптвахты..JPG|Հաուպտվախտ կայազորի շենքը Վիբորգում (1776, վերակառուցվել է 1857 թվականին)


## Ծանոթագրություններ

## Գրականություն
* 

Կատեգորիա:Գերմանացի ճարտարապետներ
Կատեգորիա:Ռուս ճարտարապետներ
Կատեգորիա:Ռուս մանկավարժներ
Կատեգորիա:Սանկտ Պետերբուրգի ճարտարապետներ
Կատեգորիա:Վիբորգի ճարտարապետներ
Մերսեդես Ռուել

**Մերսեդես Ռուել** (, ), թատրոնի և հեռուստատեսության ամերիկացի դերասանուհի, Օսկար, Ոսկե գլոբուս, Թոնի և Սատուրն մրցանակների մրցանակակիր։

## Կենսագրություն
Մերսեդես Ռուելը ծնվել է 1948 թվականին փետրվարի 28-ին, Նյու Յորքի Քուինս քաղաքում, ՀԴԲ գործակալության գործակալի և դպրոցի ուսուցչի ընտանիքում։ Նա դաստիարակվել է կաթոլիկ հավատքով։ Նրա նախնիները ներգաղթել էին Իռլանդիայից, Գերմանիայից և Կուբայից։ Նա հաճախել է Նոր Ռոշելի քոլեջ, ավարտել է 1969 թվականին։

Մերսեդեսը սկսեց իր կարիերան որպես դերասանուհի տեղական թատրոնում` փոքր դերերով։ 1970-ականների վերջին նա հանդես է եկել Նյու Յորքի թատրոնների  խոշոր բեմերում՝ հասնելով մեծ հաջողությունների, 1985 թվականին «Ես Ռապապորտ չեմ» և «Բետեի և Բոյի ամուսնությունը» պիեսներում կատարած դերի համար արժանացել է Օբիի իր վերջին մրցանակներին։ 1991 թվականին նրա դերը «Կորած Յոնկերսի» պիեսում դերասանուհուն բերեց «Թոնի» մրցանակ։

1991 թվականին «Ձկնորս թագավորը» ֆիլմում  խաղացած Էնն Նեապոլիտանի դերը դասվել է  ամենահայտնի կինոդերերի շարքին։ Այդ դերի համար Մերսեդեսին շնորհվել է «Օսկար» և «Ոսկե գլոբուս» մրցանակներ, որպես «Երկրորդ պլանի լավագույն դերասանուհի»։ Նկատելի դարձան նրա դերերը այնպիսի ֆիլմերում, ինչպիսիք են «Վերջին կինոհերոսը» (1993), «Պարիր ինձ հետ» (1999) և «Ջիա» (1998) հեռուստատեսային ֆիլմում։

## Անձնական կյանք
Մերսեդոսն ամուսնացել է նկարիչ Դեյվիդ Գեյզերի հետ։ Նրանք 1997 թվականին միասին  տղա են որդեգրել՝ Ջեյքին։ Դրանից առաջ, 1978 թվականինին  Մերսեդեսը որդեգրել է Քրիստոֆերին, որը հետագայում դարձավ Ջեյքի կնքահայրը։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Mercedes Ruehl
* Mercedes Ruehl  
* 
* Ruehl Rules, a May 2005 *Playbill* article
* Brief Encounter with Mercedes Ruehl,  a May 2002 *Playbill* interview

Կատեգորիա:21-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Էդնա Օ՚Բրայեն

**Էդնա Օ՚Բրայեն** (, ), անգլիագիր իռլանդացի կին գրող։ Ֆիլիպ Ռոթը բնութագրել է նրան որպես «ամենաօժտված կին, որը հիմա գրում է անգլերեն», այն ժամանակ, երբ Իռլանդիայի նախկին նախագահ Մերի Ռոբինսոնը անվանել է նրան «իր սերնդի մեծագույն գրողներից մեկը»։

## Կենսագրություն
Ստացել է վանական դաստիարակություն, 1941-1946 թվականներին դաստիարակվել է Գթության քույրերի մոտ։ Այնուհետև սովորել է դեղագործական քոլեջում։ 1954 թվականին ամուսնացել է, 1959 թվականին տեղափոխվել է Լոնդոն։

1960 թվականին հրապարակել է «Գյուղացի աղջիկները» վերնագրով իր առաջին վեպը, որը եռերգության սկիզբ է դարձել, ունեցել է զգալի հաջողություն և 1984 թվականին տեղափոխվել է էկրան (ֆիլմը ներկայացվել է BAFTA մրցանակի)։ Դրան հետևել են «Միայնակ աղջիկը» (1962) և «Աղջիկն ամուսնական երանության մեջ» (1964) վեպերը։ Նրա մյուս ստեղծագործություններից հայտնի է Վիրջինիա Վուլֆի մասին «Վիրջինիա» դրաման (1981), որը հաջողությամբ ներկայացվել է Մեծ Բրիտանիայում (գլխավոր դերում՝ Մեգի Սմիթ), Կանադայում և ԱՄՆ-ում։ Գրել է Ջոյսի (1999) և Բայրոնի (2009) կենսագրությունները։

2006 թվականից Դուբլինի համալսարանական քոլեջում անգլիական գրականության պրոֆեսոր էր։ Նրա վեպերն ու վիպակների գրքերը թարգմանվել են շատ լեզուներով։

## Ծանոթագրություններ

## Արտաքին հղումներ
* Биография, библиография
* Биография

Կատեգորիա:20-րդ դարի կանայք
Կատեգորիա:20-րդ դարի կին գրողներ
Կատեգորիա:20-րդ դարի պատմվածքագիրներ
Կատեգորիա:Իռլանդացի բանաստեղծուհիներ
Կատեգորիա:Իռլանդացի կանայք
Կատեգորիա:Իռլանդացի կին գրողներ
Կատեգորիա:Իռլանդացի կին դրամատուրգներ
Կատեգորիա:Իռլանդացի կին վիպասաններ
Կատեգորիա:Իռլանդացի սցենարիստներ
Կատեգորիա:Կին կենսագիրներ
Սեսիլ ֆոն Ցիգեզար

**Սեսիլ Բրուկ ֆոն Զիգեսար** (**', **'), ամերիկացի գրող, Բամբասկոտը վերնագրով հայտնի երիտասարդական վեպերի հեղինակ։ Գրողի համանուն վեպի հիման վրա նկարահանվել է «Բամբասկոտը» ամերիկյան հեռուստանովելը։

## Կենսագրություն
Սեսիլը Գյոթեի մտերիմ բարեկամ Սիլվի ֆոն Ցիգեզարի ազգականն է։ Գրողը ծնվել է 1970 թվականի հունիսի 27-ին Կոնեկտիկուտ նահանգի Նորֆոլկ քաղաքում։ Մանկուց երազել է բալետի պարուհի դառնա։ Սեսիլը 3 տարեկանից սկսել է զբաղվել բալետով։ Նա 8 տարեկանում փորձել է ընդունվել «Ամերիկյան բալետի դպրոց» (**'), սակայն նրան մերժել են։ Գրողը դեռահասության տարիքում հաճախել է ''The Nightingale-Bamford School'', որը գտնվում է [[Մանհեթեն]]ում։ Նա այնտեղ հասնելու համար ամեն օր արթնանում էր առավոտյան ժամը 6-ին։ Սեսիլը դպրոցն ավարտելուց հետո ընդունվել է  ''Colby College'' , մեկ տարի ապրել է [[Բուդապեշտ]]ում և աշխատել տեղի ռադիոկայանում։ [[ԱՄՆ]] վերադառնալուց հետո, նա սկսել է [[Արիզոնայի համալսարան]]ում գրելու վարպետություն ուսանել, սակայն ուսումը կիսատ է թողել։

== Գործունեություն ==
Սեսիլն տեղափոխվելով [[Նյու Յորք]]՝ աշխատանքի է անցել ''Alloy Entertainment'' ընկերությունում։ Նա սկսել է գրել վեպեր Նյու Յորքյան բարձր խավի երիտասարդության մասին։  2002 թվականին նրա վեպը (''[[The New York Times|The New York Times)]]'' օրաթերթի տվյալներով ներառվել է [[բեսթսելլեր]]ների բարձր հորիզոնականների շարքում։ Շուտով այն ունեցել է շարունակություն և «Այս աղջիկը» և «Կարլայլները»[[սփին-օֆֆ]]եր։ Դպրոցի նախօրինակը ''Nightingale''  ուսումնական հաստատությունն է, որտեղ սովորել է Սեսիլը։ 2007 թվականի աշնանը Ամերիկայում կինոթատրոնների էկրաններին ցուցադրվել է համանուն հեռուստասերիալը։ Այն հիասթափեցրել է գրքի բազմաթիվ երկրպագուներին։ ''ABC News'' հարցազրույցում գրողը ասել է.

== Անձնական կյանք ==
Այժմ գրողն ապրում է [[Բրուքլին]]ում իր ամուսնու՝ Ռիչարդի, որդու՝ Օսկարի և դստեր՝ Ագնեսի հետ։ Նրա ամուսինը աշխատում է Արվեստի հանրային հիմնադրամ () կազմակերպության գործադիր տնօրեն։ Սեսիլի ընտանիքն ունի երկու կորնիշ ռեքս ցեղատեսակի կատու։ 2011 թվականին Սեսիլն հանդես է եկել «Բամբասկոտը» սերիալի 4-րդ՝ եզրափակիչ եթերաշրջանին հրավիրված աստղի դերում։

== Մատենագրություն ==
Զիգեսարը 13 գրքերի շարքից գրել է միայն 10-ը։ Մյուսները Արևմուտքում տարածում գտած [[գրպանային գրող]]ների աշխատանքն է, այդ թվում նաև «Այս աղջիկը» և «Կարլայլը» վեպերի շարքը։ Թեև հեղինակը համարվում է Սեսիլ ֆոն Ցիգեզարը։
 
* 2002 թվական «Բամբասկոտը» ''()''
* 2002 թվական «Դուք հյացած եք ինձնով»( **')
* 2003 թվական «Ուզում եմ միանգամից ամեն ինչ» (**')
* 2003 թվական «Իրոք դրան արժանի է» (**')
* 2004 թվական «Այդպես ինձ դու է գալիս» (**')
* 2004 թվական «Դու այն ամենն ես ինչ ես ուզում եմ» (**')
* 2005 թվական «Ուրիշները այդպես չեն կարողանում» (**')
* 2005 թվական «Ոչինչ չի կարող մեզ միասին պահել» (**')
* 2007 թվական «Դա դու էիր» (**')
* 2007 թվական «Ես միշտ կսիրեմ քեզ» (**')
* 2010 թվական (**)

## Նշումներ

## Ծանոթագրություններ

## Արտաքին հղումներ

* UK Gossip Girl Website
* MTVCanada

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի գրականություն
Կատեգորիա:Ամերիկացի կին գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Mubla

**Mubla** (շրջված՝ Album, ), հայկական Նեմրա ռոք խմբի դեբյուտային ստուդիական ալբոմը, որը թողարկվել է 2016 թվականի մայիսի 7-ին։ Ալբոմի շնորհանդեսը տեղի է ունեցել նույն օրը՝ «THE LOFT» ժամանցային ինքնազարգացման կենտրոնում։ Ալբոմը բաղկացած է 11 երգերից, որոնցից 6-ն ունեն տեսահոլովակներ։ 6 տեսահոլովակներից 4-ը պաշտոնական են՝ «Sad Reality» (2014), «Dream» (2014), «Train Of Despair» (2016) և «Feet In The River» (2016), իսկ 2-ը սիրողական՝ «Last Chance To Love» (2015) և «Pretty World» (2016): Ալբոմի 11-րդ՝ «Leave me alone» երգը ունի այլ տարբերակ, ձայնագրված The Beautified Project ռոք խմբի վոկալիստ Անդրե Սիմոնյանի մասնակցությամբ, որը նույնպես ունի պաշտոնական տեսահոլովակ (2016)։

## Երգացանկ

## Ծանոթագրություններ

## Արտաքին հղումներ
* Mubla ալբոմը imusic.am-ում
* Mubla  ալբոմը Apple Music-ում
* Mubla ալբոմը ՅուԹյուբում

Կատեգորիա:2016 ալբոմներ
Կատեգորիա:Հայկական ռոք ալբոմներ
Նիկոլայ Սմիռնով

**Նիկոլայ Սմիռնով** (, ), ռուս դիվանագետ։

## Կենսագրություն
Ռոման Կոլոդկինը ծնվել է 1949 թվականի հոկտեմբերի 26-ին Մոսկվայում։

1972 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է ֆրանսերենին, հունարենին և անգլերենին։

1972 թվականից զբաղվում է դիվանագիտական գործունեությամբ։

* 1993 թվականից մինչև 1998 թվականը Մոնրեալում եղել է Ռուսաստանի Դաշնության հյուպատոս։
* 1999-2002 թվականներին՝ Ռուսաստանի արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
* 2002 թվսականից մինչև 2007 թվականը եղել է Տորոնտոյում Ռուսաստանի Դաշնության գլխավոր հյուպատոս։
* 2007-ից մինչև 2011 թվականն Ռուսաստանի արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
* 2011 թվականի մայիսի 10-ից մինչև 2017 թվականի դեկտեմբերը 6-ը Տրինիդադ և Տոբագոյում Ռուսաստանի արտակարգ և լիազոր դեսպան։
* 2011 թվականի սեպտեմբերի 21-ից մինչև 2017 թվականի դեկտեմբերը 6-ը եղել Բարբադոսում Ռուսաստանի արտակարգ և լիազոր դեսպան։
* 2011 թվականի նոյեմբերի 24-ից մինչև 2017 թվականի դեկտեմբերի 6-ը եղել է Գրենադայում Ռուսաստանի արտակարգ և լիազոր դեսպան։

## Անձնական կյանք
Ամուսնացած է, ունի երկու որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1993 թվականի հունվարի 28)
* 1-ին դասի արտակարգ և լիազոր դեսպանորդ (2005 թվականի մարտի 5)
* Արտակարգ և լիազոր դեսպան (2013 թվականի հունիսի 13)

## Ծանոթագրություններ

## Արտաքին հղումներ
* Биография на сайте посольства России в Гайане
* Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Միխայիլ Սոբոլև

**Միխայիլ Սոբոլև** (, ), ռուս դիվանագետ։ 1-ին դասի արտակարգ և լիազոր դեսպանորդ։

## Կենսագրություն
Ռոման Կոլոդկինը ծնվել է 1937 թվականի սեպտեմբերի 8-ին Մոսկվայում։

Ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը և Խորհրդային Միության արտաքին գործերի նախարարության դիվանագիտական ակադեմիան։

1989 թվականից զբաղվում է դիվանագիտական գործունեությամբ։

* 1989 թվականի հուլիսի 14-ից մինչև 1995 թվականի սեպտեմբերը 13-ը Գայանայում և Տրինիդադ և Տոբագոյում ԽՍՀՄ, իսկ հետագայում՝ Ռուսաստանի Դաշնության արտակարգ և լիազոր դեսպան։
* 1995 թվականից համարվում է Ռուսաստանի Դաշնության արտաքին գործերի նախարարության տպագրության և տեղեկատվության դեպարտամենտի տնօրենի տեղակալ։

## Անձնական կյանք
Ամուսնացած է, ունի երկու որդի։

## Դիվանագիտական աստիճան
* 1-ին դասի արտակարգ և լիազոր դեսպանորդ

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Նովոդևիչյան գերեզմանատանը թաղվածներ